Josepha Hofer actuando co grupo Schikaneder: o número "O Anton du bist mein" de Singspiel *Die Zween Anton*. Hofer está en primeiro plano, sostendo a man do tenor Benedikt Schack.
**(Maria) Josepha Weber** (máis adiante **Josepha Hofer** e **Josepha Meier**), nada en Zell im Wiesental en 1758 e finada en Viena o 29 de decembro de 1819, foi unha soprano alemá da era clásica. Era cuñada de Wolfgang Amadeus Mozart, e foi a primeira intérprete do papel da Raíña da Noite na ópera de Mozar *Die Zauberflöte* (1791).

Traxectoria
-----------

Weber naceu en Zell im Wiesental (actualmente en Baden-Württemberg, Alemaña), filla de Fridolin Weber. Tivo tres irmás máis novas: Aloysia, que foi pretendida amorosamente por Mozart e cantou nas súas óperas posteriores; Constanze, que casou con Mozart en 1782; e Sophie. O compositor Carl Maria von Weber era fillo do medio irmán do seu pai.

Josepha creceu principalmente en Mannheim, e mudouse coa súa familia primeiro a Múnic e despois a Viena, seguindo a carreira como cantante da súa irmá Aloysia. Contra 1789 era a *prima donna* no grupo teatral dirixido por Johann Friedel no Theater auf der Wieden dos suburbios. Trala morte de Friedel ese mesmo ano, encargouse do teatro Emanuel Schikaneder, que a mantivo na nova compañía que formou. Parece que foi un membro importante do grupo e a ópera colaborativa *Der Stein der Weisen*, especia de antecedente de *Die Zauberflöte* non inclúe arias para soprano coloratura porque no momento en que foi escrita Hofer estaba de baixa por maternidade.

Na estrea de enorme éxito de *Die Zauberflöte* en 1791, Hofer asumiu o papel da Raíña da Noite, que incluía unha célebre parte de coloratura. Continuou a interpretar o papel ata 1801, cando o deixou con 43 anos.

Hofer tamén estreou outros papeis. Foi de novo a Raíña da Noite na secuela de *Die Zauberflöte* escrita por Schikaneder e Winter, *Das Labyrinth oder der Kampf mit den Elementen* (1798). Tamén foi a primeira que cantou o papel de Oberon na ópera de Paul Wranitzky (1789).

Casou dúas veces. O seu primeiro marido foi o músico Franz de Paula Hofer (1755–96), co que casou o 21 de xullo de 1788 na catedral de Santo Estevo de Viena. Hofer estivo empregada como violinista na corte imperial. O seu segundo marido (1797) foi o cantante Sebastian Meier (1773–1835). Meier foi o primeiro que cantou o papel de Pizarro na ópera de Beethoven *Fidelio*.

Josepha Meier retirouse do canto en 1805, e faleceu en Viena o 29 de decembro de 1819.

Valoración
----------

Sobre o seu canto, o dicionario New Grove di, "segundo informes contemporáneos, dominaba unha tesitura moi alta, mais tiña un fío áspero na súa voz e carecía de presenza na escena". A súa calidade valíalle para realizar as difíciles pasaxes de coloratura que Mozart escribiu no papel da Raíña da Noite.

Notas
-----

1. ↑  *New Grove* en liña, artigo "Mozart"
2. ↑  Buch (xx, ix)
3. ↑  Buch xx, xiv)
4. ↑  Deutsch 1965, 321
5. ↑  Deutsch (1965, 321) da 1789 como a data de inicio de Hofer no emprego, mais un documento discutido por Michael Lorenz no seu blog indica que xa traballaba alí o 21 de xullo de 1788.

Véxase tamén
------------

### Bibliografía

* "Weber", edición en liña de Grove's Dictionary of Music and Musicians. Copyright 2007, Oxford University Press
* Buch, David (ed.; 2007) *Der Stein der Weisen*. (Full score) A-R Editions, Inc. ISBN 0-89579-616-3
* Deutsch, Otto Erich (1965) *Mozart: A Documentary Biography*. Stanford, CA: Stanford University Press
* *Der Zauberfloete zweyter Theil unter dem Titel: Das Labyrinth oder der Kampf mit den Elementen*. (Libretto) editado por Manuela Jahrmärker e Till Gerrit Waidelich, Tutzing 1992, ISBN 3-7952-0694-4
* *Oberon, König der Elfen. Singspiel in drei Akten von Paul Wranitzky. Libretto von Karl Ludwig Giesecke*. Editado por Christoph-Hellmut Mahling e Joachim Veit [Partitur, Ausg. en 2 volumes] (Die Oper; volume 4). Múnic: G. Henle 1993

| * v
* c
* e
Wolfgang Amadeus Mozart |
| --- |
| Familia | 
* Leopold Mozart
* Anna Maria Mozart
* Maria Anna Mozart (Nannerl)
* Constanze Mozart
* Maria Anna Thekla Mozart (Bäsle)
* Franz Xaver Wolfgang Mozart
* Karl Thomas Mozart
* Johann Georg Mozart
* Josepha Weber
* Aloysia Weber
* Árbore familiar

 |  |
| Aspectos biográficos | 
* Biografías
* Casa natal
* Último apartamento
* Nome
* Nacionalidade
* Gran viaxe
* Viaxes en Italia
* Viaxe a Berlín
* Mozart e Praga
* Aspecto físico e personalidade
* Doente de varíola
* Escatoloxía
* Morte

 |
| Música | 

|  |  |
| --- | --- |
| Xeral | 
* Catálogo Köchel
* Lista de composicións
* Método de composición

 |
| Obras orquestrais | 
* Sinfonías (espurias ou de dubidosa autoría)
* Concertos
* Concertos para piano
* Serenatas

 |
| Música vocal | 
* Óperas
* Misas
* Outra música sacra
* Lista de arias de concerto, cancións e cánones

 |
| Música de cámara | 
* Sonatas para violín
* Cuartetos de corda
* Quintetos de corda
* Outras obras

 |
| Solo piano | 
* Sonatas para piano
* Nannerl Notenbuch

 |

 |
| Influencias | 
* Haydn
* Beethoven
* Salieri
* Mozart e a Igrexa católica
* Francmasonería

 |

* Portal:Música clásica
* Portal:Ópera
* Portal:Alemaña

|  |  |
| --- | --- |
| Control de autoridades | 
* Wd: Q71065
* WorldCat
* VIAF: 30653744
* CERL: cnp00699412
* DeutscheBio: 130841129
* Europeana: ID
* GND: 130841129
* ISNI: 0000 0000 2092 9299
* LCCN: no2016013843
* MusicBrainz: ID
* OEBL: ID
* WikiTree: Weber-2917

 |